Uchumi

UCHUMI

Leo nipo kwenye solo huru. Kilichonileta hapa ni sukari robo. Sio mazoea
yangu kununua sukari robo ila kwa sasa mfuko haupo sawa vile. Mfoko
wenyewe keshamea madirisha na milango. Mihela haitulii ndani. Najaribu
kupita pita kwanza angalau nikajue bei ya bidhaa zingine ingawa
sitanunua. Lo! Sukari yenyewe sasa hivi ni thelathini na tano! Kwani
haya maajabu yakawa lini jamani. Kwani tutaacha kunywa chai ya sukari?
Mimi mwenyewe nimenunua sukari juzi ya shilingi mia moja kilo. Hii Leo
singeweza kumudu bei hiyo. Imebidi nirudi nianze kutumia robo angalau
ninunue bidhaa zingine. Nakumbuka drama niliyokuwa naho Leo asubuhi na
Mwanangu Raha. Raha Leo sijampa mchele akabebe kama Chamcha. Leo nimempa
ndizi tu. Raha Amelia asitake kwenda shule mpaka jirani akajitolea
kumununulia mchele. Mimi sikutaka kununua mchele kwa kuwa nikitaka hizo
Hela nikanunue sukari. Kweli maisha yananicharaza vibaya. Nikiendelea
kuzunguka inanibidi tu nibebe mchele robo bei pia bei ni ile ile ya
sukari. Mwenyewe naanza sasa kuudhika. Sina pesa za unga. Sijui nifanye
nini. Usidhani unga imebaki kwa bei ya kawaida, pia ni bei mpya. Mabaki
nikijiuliza maswali kwa akili yangu nisipate jibu lolote. Nachukia
mchele wangu na sukari nalipa na kuondoka. Leo sijui niwapikie nini
wanangu . Maisha sio maisha tena ila ni mateso bila huruma sasa.

Naondoka shoti mle sokoni na kushika zangu kuelekea kwangu. Njiani
nakutana na Maimuna. Maimuna ana watoto wanne. Maimuna hufanya vibarua
vidogovidogo kama kuchotea watu maji, kumsaidia watu kufua, kubeba
mizigo kutoka Kituo kimoja Cha gari mpaka jingine na mengine mengi.
Maimuna si mbaguzi katika kazi. Yeye hufanya lolote mradi mkono uende
kinywani. Tangu Maimuna ahamie kule tulikuwa tunaishi Hamna hata mmoja
ambaye amewahi kumwona mumewe na hivyo basi mimi simufahamu mumewe.
Maimuna mwenyewe hajawahi mzungumzia mumewe hata tunapokuwa kwenye soga
zetu za kawaida. Wanangu huniarifu kuwa wanake Maimuna wanatumia majina
yao mawili pamoja na la Maimuna kule shuleni na pia hawajawahi
kuzungumza kuhusu baba yao hata siku moja. Leo Maimuna ameketi chini
kumaanisha Hamna kazi yeyote. Sura yake sio ya raha hata chembe. Nami
najisemea moyoni, "ikiwa Maimuna kakosa kazi basi Hamna kazi yeyote"
Nilimuamukua Maimuna naye akajibu ila kwa uvivu mkubwa. Nikitaka kujua
ikawaje Leo kaketi pale alipoketi kipweke hivyo . Maimuna alikiri kuwa
kazi ilikuwa kuku wa kijani sasa. Hamna mtu aliyepeana kazi tena kwa
kuwa watu wanaohitaki kazi na wengi na hivyo malipo n duni. Hakuwa
anajua awapikie nini wanaye usiku huo. Hilo ndilo jambo lilokuwa
linamsumbua akili.

Tunaandamana na Maimuna huku tulielekea chumbani maanake hatuna la
ziada. Mimi binafsi nilimpoteza Ajira kutokana na ugonjwa hatari wa
Korona ambao ulirudisha UCHUMI nyuma ajabu. Nilikuwa nafanya kazi kwa
kampuni fulani ambayo ilikufungwa kufuatia upingufu wa mauzo na basi
kukosa namna ya kukidhi mishahara ya wafanyakazi na hapo ndipo
nilipofutwa kazi. Nakumbuka vyema sana kuwa kazi hii ndiyo ilikuwa mbele
ya gu na nyuma yangu. Siku niliyokabidhiwa barua ya kuniachisha kazi
nililia ajabu. Nilipiga taswira nikaona wanangu wakigeuka wawe
machokaraa mtaani. Sijui ningemweleza nini mama ambaye kwa muda mrefu
nilikuwa ndiye tegemeo lake. Dadangu mdogo macho yalikuwa kwangu. Tayari
nchi ilikuwa imefungwa ili kukidhi msambao wa maradhi haya hatari.
Njiani mimi na Maimuna hatukuwa na la kuzungumza ila tulitembea tu kila
mtu kazama kwa mawazo yake asitake kujua hali za mwenzake. Maisha
yamekuwa magumu ajabu. Wizi umekuwa ndilo jawabu la wengi mjini. Maisha
yamekuwa hatari kwa kuwa ukionekana unacho kidogo usiku unatembelewa na
bunduki. Magonjwa ya ukosefu wa lishe Bora yametawala kila mahali.
Umaskini umeamua kututembelea. Maimuna anavunja kimya na kuanza
kuzungumza. Anaanza kwa kuniuliza kuhusu mume wangu. Nahisi kuwa Maimuna
ametanusha kidonda ambacho kwa muda kilikuwa kimeanza Kupona. Nanyamaza
kisha naanza kumuhadithia Maimuna.

" Mume wangu alitoweka punde tu maisha yalianza kuwa magumu na ndio
sababu hivi sikuhizi hujamwona akiwa hapo mbele ya fuka la jirani
akipiga Domo. Ile siku nilipokabidhuwa barua ya kuniachisha kazi naye
ndioo alipotoweka. Nakumbuka Rosa alimuomba Hela za karo ya masomo ya
mtandaoni na akasema kuwa alikuwa aende kutafuta. Hapo awali John
alikuwa amemuomba ya chakula na badi hapa ndipo aliamua kutoka kwa
kisingizio Cha kutafuta kazi na hakuwahi rejea mpaka sasa." Maimuna
anazidi kunidafisi zaidi. Anauliza kuwa mume wangu alikuwa anafanya kazi
gani ambaye pia aliipoteza wakati wa janga la Korona. Kusema kweli mume
wangu alikuwa anafanya kazi ya hoteli na punde tu serikali ilipoaviza
kufungwa kwa hoteli zote basi kazi ikaisha. Kutokana na mazoea ya kuwa
na kitu mfukoni basi ikamwia vigumu kuishi maisha ya kuombwa na watoto
mara kwa mara na akakiri kuwa hana basi akatoweka. Tangu alipoondoka
mume wangu sijawahi kumjsikia wala kumuona. Hata Hela za kumutafuta
sina. Hela chache ninazopata natumia kuwalisha wanangu.

Maimuna ananyamaza na kusema kwa sauti ya chini " uchumi" nilinyamaza.
Tulikuwa tumefika kwa lango la kuingililia nyumbani. Wana wetu
wanakimbia na kutukimbatia. Tunawakumbatia ila nyusi zetu na akili
zimejikunja. Tunaelekea chumbani na wanangu. Naangalia ndoo ya unga na
basic naona unga uliokuwa mle ni mdogo mno. Sikutaka kumusumbua Maimuna
kwa kuwa pia ana matatizo ya kwake. Naamua Cha kuwapikia wanangu.
Nakumbuka kuwa kesho asubuhi pia watajitaji kiamsha kinywa na sina
maziwa. Naamua kupika uji wa mahindi na ule utakaosalia basi tutaunuwa
kama kiamshakinywa. Namaliza kuwalisha wanangu najibwaga kitandani.
Kitandani njaigeuzageuza huku mawzo yananikimbia hapa na pale. Maisha ni
mrama. Sauti ya ndege inasikika. Hata kumekucha na sijalala! Acha niamke
niwatafutie wanangu.